Kaal (film, 2005)

***Kaal*** (Hindi: काल, Urdu: کال, srpskohrvatski: "Vrijeme smrti") je bolivudski film snimljen 2005. godine u režiji Soham Shaha i produkciji Karan Johara i Shahrukh Khana. Radnja je smještena u indijski nacionalni park gdje grupa istraživača nastoji otkriti razlog zbog koga su tigrovi počeli napadati ljude. Glavne uloge tumače Ajay Devgan, John Abraham, Vivek Oberoi, Lara Dutta i Esha Deol.

## Sadržaj

Krish Thapar i njegova žena Riya, treba da nađu razlog misterioznih smrti izazvanih tigrovima koji jedu ljude u poslednja dva mjeseca u Nacionalnom parku u Indiji.

Dev sa đevojkom i grupom prijatelja, odlaze na putovanje za vikend. Zablokirani putevi ih odvraćaju od farmerove kuće, đe su krenuli da provedu vikend. Umjesto toga, oni se kreću kroz najveću indijsku džunglu. Kroz džunglu, sudarajući se sa drugim vozilom, oni se sreću sa Krishom i Riyom. Kako je Krishovo auto udareno, Krish nastavlja put sa njima.

Noću u šumi, oni bivaju napadnuti od strane nepoznatih stvorenja, i njihovo putovanje se pretvara u paniku i traumu, đe se smrt osjeća u vazduhu.

Sajid koji izgleda neustrasiv, odlučuje se da ode u zabranjenu zonu, kako bi lovio. Dok ostala ekipa, idu kroz džunglu sa vodičem. U džungli, njihov auto se zaglavljuje, i oni moraju da guraju. Kako znaju da je jako opasno stajati na tlu, oni žure, ali pošto džip pređe preko velikog kamena, Dev i Krish izlaze i opkoljuju ih tri tigra. Srećom po njih, na sceni se pojavljuje Kali i tigrovi odlaze. On im govori da je džungla njegova i da ne voli ljude, koji se ne drže propisa. A između ostalog, jedan od propisa je i taj, da ne idu niđe bez vodiča, kao i to da ne staju na tlo, đe nije slobodno ići. Pošto krene da ide, on počne da ih broji, a kada ga Krish upita zbog čega to, on govori da turisti dolaze u džunglu da love, a međutim većina njih bude ulovljena. U potrazi sa Sijadom, oni ga nalaze, ali shvataju da mu je glava otkinuta. Djevojke počinju da paniče, a Ishika moli Deva da idu kući, sa čime se on slaže i to govori i Vijayu. Međutim, zbog spleta okolnosti Krish počinje da sumnja na Deva. On mu to i govori, optužujući ga za smrt 3 ljudi koji su umrli. Međutim, đevojke se tu umješaju i svi se pakuju krećući nazad kući.

Na put kroz džunglu, oni nalaze zablokiran put, i na scenu se opet pojavljuje Kaal, govoreći im da ako ostanu živi da će se opet sresti, kao što je i bilo. Oni ga pitaju kojim putem mogući izaći iz džungle, a on im govori da postoji prečica, ali je jako opasan put. Poslije nagovaranja, Krish mu dava pare, i on ih počinje voditi kroz džunglu. Poslije kraćeg vremena, vozač nije mogao da koči i oni udaraju u drvo. Taman pored mosta, kojim trebaju poći za dalje. I oni tu ostaju, dok se džip ne popravi. Đevojke su jako uplašene i imaju osjećaj, da je svaki dio džungle opasan i smrtonosan.
Poslije provedene noći pored mosta, oni shvataju da je i Babbu vozač mrtav. Kaal počinje da priča Krishu o nedavnim smrtima, govoreći mu da je u džungli živio vodič, koji kada je čuo da od džungle žele da naprave grad i da je unište, da je ubijao turiste, i svi su govorili da je poludio. Međutim, njega su ubili, tako što su mu otkinuli glavu. Ali sada se govori, da njegov duh ubija ljude, a ne tigrovi.

Vishal sjeda na vozačevo mjesto, i želi odmah da krene. On je na smrt preplašen od džungle i misli da će svi oni poginuti. Svi sjedaju u džip i on kreće preko drvenog mosta. Međutim, na jednom dijelu, džip propada i svi izlaze iz njega sem Vishala. Gorivo počinje da curi i sliva se u vodu, ali kako je neko bacio opušak, tako počinje da se stvara vatra, i Vishal, kasno je vidjeći, pada u vodu. Međutim on se ustaje, kada svi misle da je mrtav, ali onda se od džipa otkačuju vrata i ona mu presjeku glavu na njihove oči.

Idući dalje kroz džunglu, oni dolaze do napuštene kuće, i tu im Kali govori da se samo ne približavaju bunaru. Noću, Krish govori Riyi da je shvatio koliko mu je ona značajna, i da će od sada više pažnje posvećivati njoj, umjesto životinjama i radu. Kasno noću, Riya odlazi do bunara kako bi pila vodu. Vraćajući se, kanap počinje da se sam odmotava i nju veže za nogu i bača je u bunar. Kada se Krish probudio vidio je da nema Riye i on i Dev je nalaze mrtvu u bunaru. Tu im Kali govori da ih on stalno upozorava, ali ga oni ne slušaju.

Kod bunara, Kali nastavlja priču Devu, dok on pokušava da izvadi Priyu iz bunara, i Dev u vodi vidi da nema Kalinovog odraza. On govori Kaliju da im je dosta pomogao i da ga još moli za jednu uslugu, a to je da donese drva kako bi dali poslednju počast Priyi. On odlazi do Krisha i Ishike i pokazuje im video snimak, koji je Vijay snimao i kako u njemu niđe nema Kalija. Oni shvataju da je on duh i da je on taj koji ubija.

Vraćajući se Kali shvata da oni bježe i tu on nastavlja svoju priču. On je u stvari taj vodič, kojeg su ljudi napali, jer je branio džunglu, govoreći da ona pripada životinjama, a ne ljudima. Na kraju su ga bačili gladnim tigrovima, a on govori da oni ne žele ljude, već njihovu krv. Tako je i umro. Bježeći, on siječe drveće i postavlja im razne klopke, kako bi ih ubio. Ishika je ranjena, i oni konačno dolaze do jedne kućice, đe zatiču mrtvog čovjeka unutra.

Kroz prozor Dev je ugledao da stub pada pravo na kućicu i njih troje uspijevaju da se izvuku iz požara. Na autoputu susreću Babua, i njih troje odlaze. Kali govori da su uspjeli izaći živi, ali da će sve više i više ljudi dolaziti u džunglu, a da će ih on upozoravati, a ako se ne budu držali pravila zna se šta ih čeka. Naravno, on je taj koji će ih voditi kroz putovanja.

## Glumačka postava

## Trivija
* Film je režisirao Soham Shah koji je pomoćnik Karan Johara. On je takođe bio asistent Ram Gopal Vermi u *Bhoot* (2003).
* Shahid Kapoor je bila ponuđena uloga Dev Malhothra.

## Vanjske veze
*